Gutten ble sist sett da han ble hentet i barnehagen i Nes av sin mor rundt klokken 16 torsdag ettermiddag, melder NRK.
Politiet i Hedmark gikk torsdag kveld ut med etterlysning av bilen kvinnen brukte da hun hentet sønnen, en sølvgrå Citroën C4 2010-modell med registreringsnummer HJ 86595.
- Kvinnen er opprinnelig fra Brasil, og har bodd mange år i Italia, så politiet kan ikke utelukke at de to har rømt landet, sier operasjonsleder i Hedmark politidistrikt, Geir Rygh til NTB.
Politiet er bekymret for barnets helsetilstand, og ber publikum holde øynene åpne.
- Vi håper de kommer til rette i god behold. Vi frykter litt for helsa til ungen, sier Rygh.
- Det har vært en tvist om omsorgsretten som gikk i den norske fars favør, forteller Rygh. (©NTB)